20/03/2014 | Administración LocalMunicipal
Ferrol
Urbanismo. Inspección e Disciplina
Notificación a don Francisco Javier Hermida Álvarez, expediente SUB 6/13 Concepción Arenal, 69

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 11.02.2014 que incoa o expediente de execución subsidiaria SUB 6/13, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.- Incoar expediente de execución subsidiaria das obras de baleirado completo, retirada de entullos, impermeabilización dos muros medianeiros e muros das dúas fachadas e formigonado do soar do inmoble sito na rúa Concepción Arenal núm.69, de conformidade cos antecedentes e fundamentos de dereito anteriormente expostos. SEGUNDO: Dar traslado aos propietarios do inmoble (don Felix Roman Taira Ciorica e don Carlos Florencio Boudhan Del Chicca ) do orzamento estimado das obras por importe de 25.168 €, segundo o informe do arquitecto municipal do 15.11.2013 transcrito nos antecedentes, a fin de que poidan presentar as alegacións oportunas no prazo máximo de quince días dende a notificación desta resolución. TERCEIRO: Outorgar á propiedade un novo prazo para que, baixo a súa responsabilidade, leven a cabo de xeito urxente e inmediato a totalidade das obras ordenadas mediante decreto do 25.05.2010, outorgando un prazo de 5 días a contar dende a notificación desta resolución, para achegar o nomeamento de técnico responsable das obras a realizar segundo o disposto no informe dos servizos técnicos municipais de data 16.04.2010, consistentes en: ·Limpeza de maleza, vexetación, lixo e cascallos existentes no interior da parcela, de forma que o edificio quede completamente limpo de restos. ·Desmontaxe e limpeza da cuberta, tabicaría e forxados, deixando a estrutura principal de vigas de madeira biapoiadas nos muros medianeiros como arriostramento. ·Comprobación e saneado de vigas principais do inmoble. No caso que os elementos estruturais non teñan capacidade portante substituiranse as vigas de madeira por xácenas de aceiro que apeen os muros de carga. ·Impermeabilización dos muros mediante morteiro impermeabilizante, que garanta a estanquidade dos edificios lindantes. ·Repaso e impermeabilización das cabezas duns muros de edificio, para evitar a súa ruína. ·Para a actuación será necesario eliminar os peches existente polo que unha vez se realicen deberán realizar un novo peche dos ocos do inmoble para evitar o acceso de persoas ao seu interior mediante fábrica de ladrillo e porta de acceso. Tendo en conta a entidade das obras necesarias deberá presentar a solicitude de licenza acompañada de proxecto técnico no que recolla as actuacións a executar no inmoble, asinado por técnico competente e visado polo seu colexio profesional, para o que se fixa un prazo de 30 días. CUARTO: Advertir expresamente, que de non dar cumprimento ao disposto no parágrafo anterior, executaranse á súa costa, subsidiariamente, as obras ordenadas mediante resolución de execución subsidiaria que conterá o importe da valoración das obras a realizar, que será liquidado a conta, e requirido o seu pagamento con antelación á realización das obras, á reserva da liquidación definitiva. De non retirarse os bens mobles e enseres con anterioridades á data fixada para a execución subsidiaria das obras, consideraranse como parte do conxunto a demoler. QUINTO: Comunícaselles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. SEXTO: Notificar aos interesados a presente resolución, coa advertencia de que contra ela non cabe interpoñer recurso ningún por tratarse dun acto de trámite doutro anterior executivo e firme.” O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Guillermo Evia Pérez